ELŐTERJESZTÉS
Nick Község Önkormányzat gazdálkodásának áttekintése 2026. január – augusztus hónapok tükrében

Az előterjesztést készítette: Berki Adrienn pénzügyi ügyintéző.

Tisztelt Képviselő-testület!

Az államháztartási szabályozás az önkormányzatok részére jelenleg nem írja elő évközben a költségvetési helyzetről szóló beszámoló elkészítését. Véleményünk szerint azonban a folyamatosan változó gazdasági és politikai környezet, valamint az elmúlt időszak teljesítés adatai is indokolják gazdálkodásunk áttekintését.

Költségvetésünk tervezésénél racionális szempontok alapján az elmúlt évi teljesítés adatokból indultunk ki. Számításba vettük a felmerülő többletkiadásokat, áremelkedéseket, feladatváltozásokat. A tervszámok kialakulásánál a minél takarékosabb gazdálkodás elvét követtük. Célként határoztuk meg a jövőben várható fejlesztések céljából történő tartalékképzést. 

Bevételeink alakulása
A bevételi főösszeg 2026. évre 120.308.688 Ft-tal került elfogadásra, amely jelen előterjesztés tárgyalásával egyidőben előterjesztett módosítást követően az alábbiak szerint 122.698.966 Ft-ra emelkedett.

	Rovat megnevezése
	Rovat-
szám
	Eredeti előirányzat
	Módosított előirányzat
	Teljesítés
	Teljesítés %

	Önkormányzatok működési támogatásai 
	B11
	34 779 261
	36 003 212
	26 251 025
	73%

	Elvonások és befizetések bevételei
	B12
	0
	0
	0
	-

	Egyéb működési célú támogatások bevételei ÁHT-n belülről
	B16
	6 589 559
	6 589 559
	2 035 482
	31%

	Működési célú támogatások államháztartáson belülről
	B1
	41 368 820
	42 592 771
	28 286 507
	66%

	Közhatalmi bevételek 
	B3
	15 350 000
	15 350 000
	8 521 350
	56%

	Működési bevételek 
	B4
	6 550 343
	7 100 343
	3 869 718
	55%

	Működési költségvetés előirányzat csoport
	 
	63 269 163
	65 043 114
	40 677 575
	63%

	Felhalmozási célú támogatások ÁH belülről 
	B2
	13 529 525
	13 529 525
	13 529 525
	100%

	Felhalmozási bevételek 
	B5
	3 500 000
	3 500 000
	0
	0%

	Felhalmozási célú átvett pénzeszközök 
	B7
	10 000
	10 000
	7 560
	76%

	Felhalmozási költségvetés előirányzat csoport 
	 
	17 039 525
	17 039 525
	13 537 085
	79%

	Költségvetési bevételek 
	B1-B7
	80 308 688
	82 082 639
	54 214 660
	66%

	Finanszírozási bevételek 
	B8
	40 000 000
	40 616 327
	120 616 327
	297%

	BEVÉTELEK ÖSSZESEN (B1-8)
	 
	120 308 688
	122 698 966
	174 830 987
	142%



A táblázatból látható, hogy az állami támogatások tekintetében a teljesülések időarányosak. Havonta hozzávetőleg 3.200 ezer Ft hozzájárulást kapunk a központi költségvetésből. Az eredeti előirányzatokat havonta emeljük kb. 140.000 Ft-tal a szociális összevont és kiegészítő pótlékok összegével. Július hónaptól pedig korrigáljuk a májusi felmérés eredményének egy hónapra leosztott összegével, 22.250 Ft-tal.
A működési támogatások államháztartáson belülről jogcímen lévő alacsony teljesítésének oka egyrészt, hogy folyamatosan nem kaptunk 2 fő közfoglalkoztatott után támogatást (betegség, megszakítás), másrészt pedig a polgármesteri illetmény korábbi emeléséhez augusztus hónaptól járó támogatás rész még pénzügyileg nem teljesült.

A közhatalmi bevételek szintén a várakozásoknak megfelelően teljesültek. Szeptember hónapban, 14-éig 3.586 ezer Ft iparűzési adó, 175 ezer Ft kommunális adó és 42 ezer Ft építmény adó folyt be.

A működési bevételek közül a bérleti, közterület használati díjak, szociális étkeztetés díjai az előirányzatoknak megfelelően folynak be. A tulajdonosi bevételek teljesülése nem kiszámítható, az a Vasivíz Zrt-vel történő kompenzálások során realizálódik.

Felhalmozási bevételeink közül a közvilágítás korszerűsítésére tervezett 11.030 ezer Ft, és a Versenyképes Járások program keretéből urnafal építésére várt 2.500 ezer Ft is megérkezett.
Telekértékesítés az idei évben nem teljesült. A lakásszerzési kölcsön törlesztése szerződés szerint történik.

Finanszírozási bevételünk az előző évi maradvány, 18.616.327 Ft igénybevételéből és a lekötött bankbetétek megszüntetéséből adódik. A teljesítési összeg halmozottan tartalmazza a lekötött betétek összegét.

Amennyiben a bevételek teljesülése elmarad a tervezettől, és ezt nem követik a kiadások ugyanilyen összegű csökkenése, az a pénzeszközeink, évvégi maradványunk összegének csökkenését fogja eredményezni.

Kiadásaink alakulása

A kiadási főösszeg 2026. évre 120.308.688 Ft-tal került elfogadásra, amely a mai napig 122.698.966 Ft összegre emelkedett a lenti táblázat szerint:

	[bookmark: RANGE!A5:F121]Rovat megnevezése
	Rovat-szám
	Eredeti előirányzat
	Módosított előirányzat
	Teljesítés
	Teljesítés %

	Személyi juttatások 
	K1
	35 300 684
	36 980 278
	23 627 765
	64%

	Munkaadókat terhelő járulékok és szociális hozzájárulási adó                                                                            
	K2
	4 364 093
	4 499 783
	2 989 622
	66%

	Dologi kiadások 
	K3
	37 711 800
	38 261 800
	17 344 134
	45%

	Ellátottak pénzbeli juttatásai 
	K4
	750 000
	750 000
	254 000
	34%

	Elvonások és befizetések
	K502
	 
	181 252
	181 252
	100%

	Egyéb működési célú támogatások államháztartáson belülre
	K506
	6 968 661
	6 968 661
	4 653 053
	67%

	Egyéb működési célú támogatások államháztartáson kívülre
	K512
	400 000
	400 000
	0
	0%

	Tartalékok
	K513
	9 919 741
	9 562 071
	0
	0%

	Egyéb működési célú kiadások 
	K5
	17 288 402
	17 111 984
	4 834 305
	28%

	Működési költségvetés előirányzat csoport
	 
	95 414 979
	97 603 845
	49 049 826
	50%

	Beruházások 
	K6
	22 405 710
	22 605 710
	9 745 035
	43%

	Felújítások 
	K7
	1 117 400
	1 117 400
	0
	0%

	Egyéb felhalmozási célú kiadások 
	K8
	200 000
	201 412
	1 412
	1%

	Felhalmozási költségvetés előirányzat csoport 
	 
	23 723 110
	23 924 522
	9 746 447
	41%

	Költségvetési kiadások 
	K1-K8
	119 138 089
	121 528 367
	58 796 273
	48%

	Államháztartáson belüli megelőlegezések visszafizetése
	K914
	1 170 599
	1 170 599
	1 170 599
	100%

	Pénzeszközök betétként elhelyezése
	K916
	 
	 
	80 000 000
	-

	Finanszírozási kiadások 
	K9
	1 170 599
	1 170 599
	81 170 599
	6934%

	KIADÁSOK ÖSSZESEN (K1-9)
	 
	120 308 688
	122 698 966
	139 966 872
	114%



A személyi juttatások és járulékok előirányzatai időarányos teljesítést mutatnak. Havonta hozzávetőlegesen bruttó 3 millió Ft összegű személyi jellegű juttatásokat fizetünk ki, amihez még kapcsolódnak a járulékok.

A dologi kiadások előirányzata tartalmazza a Műgátra vezető út kivitelezőjének a szavatossági idő lejártát követően visszajáró 11.700.000 Ft összegű jótállási garanciájának összegét is. Ha ezt is figyelembe vesszük, akkor a dologi kiadások teljesülése is időarányos képet mutat, viszont az is látható, hogy a dologi kiadások némely rovatán az alul tervezés volt a jellemző, mivel évközben már többször kényszerültünk rovatok közötti átcsoportosításokra. Többletkiadásként jelentkezett a fakitermeléssel kapcsolatban szükséges kimérési, hatósági díjak, a falugondnoki busz javítási költségei, valamint az ezzel kapcsolatban felmerült cseregépjármű bérleti díja. A tervezettnél magasabb összegben fizetjük ki a nem közművel összegyűjtött háztartási szennyvíz ártalmatlanításának önkormányzatra jutó költségét, valamint az informatikai szolgáltatások, rendezvények, műsorok díjai is magasabbak az eredetileg tervezettnél. 
Amennyiben az évvégi pénzügyi helyzet szükségessé teszi a következő költségvetési rendelet módosításakor javasolni fogjuk a dologi kiadások előirányzatainak általános tartalék terhére történő emelését.

Az ellátottak részére nyújtott támogatások 34 %-ban teljesültek. 
A kötelező önkormányzati feladatok átadásával kapcsolatos működési támogatási kiadások (hivatali, óvodai, társulás működési, járóbetegellátási, belső ellenőrzési) a tervezettnek megfelelően alakulnak. Civil szervezet részére az idei évben nem történt kifizetés.
Tartalékunk összege 9.562.071 Ft, amely tartalmazza a Magyar Falu Program keretében temetők kisléptékű infrastrukturális fejlesztési alprogramra benyújtott pályázatunk 2.984.012 Ft összegű önrészét is.
Tervezett fejlesztéseink az alábbiak szerint valósultak meg:
· településrendezési terv			1.581.150,- Ft,
· urnafal építése				2.867.350,- Ft,
· Ady E. utca szennyvízhálózat bővítés	   508.000,- Ft,
· Rézsű kasza beszerzése			4.788.535,- Ft.
Az idei évben várható még a közvilágítás korszerűsítési beruházás 11.030 ezer Ft összegben.
A Vasivíz Zrt. által a közmű rendszereken elvégzett munkák kiszámlázásának arányában történik majd a felújítás soron tervezett összeg teljesülése.
A finanszírozási kiadások soron látható 80 millió Ft összegű betét elhelyezés szintén halmozott adat. Az betétlekötés és a feloldás különbözete mérvadó az eredmény szempontjából.
Költségvetési egyensúlyunk takarékos, jól átgondolt gazdálkodással tartható. A felhalmozási bevételek elmaradása, valamint a megemelkedett dologi kiadások szintje jelent némi kockázatot, azonban a tartalék összege, valamint a takarékos gazdálkodás ezt ellensúlyozhatja.
Kérem a Tisztelt Képviselő-testületet, hogy beszámolómat megtárgyalni és elfogadni szíveskedjen.

Répcelak, 2026. szeptember 17.

							Szabó Ervin
							polgármester
